CELEX: 32017R0214
Language: sk
Date: 2016-11-30 00:00:00
Title: Delegované nariadenie Komisie (EÚ) 2017/214 z 30. novembra 2016, ktorým sa mení nariadenie Európskeho parlamentu a Rady (EÚ) č. 98/2013, pokiaľ ide o doplnenie hliníkového prášku do zoznamu prekurzorov výbušnín v prílohe II (Text s významom pre EHP )

9.2.2017   
            
            
               SK
            
            
               Úradný vestník Európskej únie
            
            
               L 34/1
            
         DELEGOVANÉ NARIADENIE KOMISIE (EÚ) 2017/214
   z 30. novembra 2016,
   ktorým sa mení nariadenie Európskeho parlamentu a Rady (EÚ) č. 98/2013, pokiaľ ide o doplnenie hliníkového prášku do zoznamu prekurzorov výbušnín v prílohe II
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 98/2013 z 15. januára 2013 o uvádzaní prekurzorov výbušnín na trh a ich používaní (1), a najmä na jeho článok 12,
   keďže:
   
               (1)
            
            
               V prílohe II k nariadeniu (EÚ) č. 98/2013 sa uvádza zoznam prekurzorov výbušnín, na ktoré sa vzťahujú harmonizované pravidlá týkajúce sa ich dostupnosti širokej verejnosti a zabezpečenia náležitého nahlasovania podozrivých transakcií, zmiznutí a krádeží v celom dodávateľskom reťazci.
            
         
               (2)
            
            
               Látky uvedené v prílohe II sú členom širokej verejnosti dostupné, podliehajú však povinnosti nahlasovania, ktorá sa vzťahuje tak na profesionálnych používateľov v celom dodávateľskom reťazci, ako aj na členov širokej verejnosti.
            
         
               (3)
            
            
               Členské štáty preukázali, že hliníkový prášok sa používa a získava na výrobu po domácky vyrobených výbušnín v Európe.
            
         
               (4)
            
            
               Uvádzanie hliníkového prášku na trh a jeho používanie nie je v súčasnosti na úrovni Únie harmonizované. Najmenej jeden členský štát však už obmedzuje jeho dostupnosť širokej verejnosti a Svetová colná organizácia monitoruje jeho zásielky na celom svete s cieľom identifikovať prípady nedovoleného obchodovania na účely výroby improvizovaných prekurzorov výbušnín.
            
         
               (5)
            
            
               Vzhľadom na mieru hrozby spojenej s hliníkovým práškom alebo objem obchodu s ním nie je vývoj v oblasti zneužívania tejto látky v súčasnosti dôvodom na obmedzenie prístupu členov širokej verejnosti k tejto látke.
            
         
               (6)
            
            
               Potrebná je prísnejšia kontrola, vďaka ktorej budú môcť vnútroštátne orgány predchádzať prípadnému nedovolenému použitiu týchto látok ako prekurzorov výbušnín a odhaľovať ho, čo možno dosiahnuť prostredníctvom mechanizmu nahlasovania stanoveného nariadením (EÚ) č. 98/2013.
            
         
               (7)
            
            
               Vzhľadom na riziko, ktoré predstavuje dostupnosť hliníkového prášku, a vzhľadom na to, že povinnosť nahlasovania nebude mať významný vplyv na hospodárske subjekty ani spotrebiteľov, je odôvodnené a primerané doplniť túto látku do prílohy II k nariadeniu (EÚ) č. 98/2013,
            
         PRIJALA TOTO NARIADENIE:
   Článok 1
   Tabuľka v prílohe II k nariadeniu (EÚ) č. 98/2013 sa mení takto:
   
               a)
            
            
               Záhlavie druhého stĺpca sa nahrádza takto:
               „Kód kombinovanej nomenklatúry (KN) (1)“.
            
         
               b)
            
            
               Dopĺňa sa táto látka:
               
                           „Hliníkový prášok
                           
                           (číslo CAS 7429-90-5) (2)
                               (3)
                           
                        
                        
                           ex 7603 10 00 
                           ex 7603 20 00 
                        
                        
                            
                        
                     
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. novembra 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 39, 9.2.2013, s. 1.
   
      (2)  S veľkosťou častíc menej ako 200 μm.
   
      (3)  Ako látka alebo v zmesiach s obsahom 70 hmotnostných % alebo viac hliníka a/alebo horčíka.“